Vanhu veChiShona vanokoshesa kumhoresana. Kazhinji mwana mudiki anotarisirwa kutanga kumhoresa munhu mukuru. Kune mamhoresero akasiyana-siyana, zvichienderana nenguva uye mazera evanhu. Vanhu vanomhoresana kana vatanga kuonana asi vasingazivane; kana vachizivana asi vapedza mazuva matatu kana kupfuura vasina kuonana; kana kuti vachigara vachionana asi zvichienderana kuti inguvai yezuva. 1) Pakati pevana vadiki A: Mhoro.(Achitambanudza ruoko rwerudyi) B: Mhoro. Wakadii zvako/hako?(Achitambanudzawo ruoko rwerudyi) A: Ndiripo kana wakadiiwo. B: Ndiripo zvangu/hangu. 2) Pakati pemwana muduku nemunhu mukuru Mwana : Mhoroi.(Achitambanudza ruoko rwerudyi) Mukuru: Mhoro. Wakadii zvako/hako?(Vachitambanudzawo ruoko rwerudyi) Mwana : Ndiripo kana makadiiwo. Mukuru: Ndiripo zvangu/hangu. 3) Pakati pevanhu vakuru vaviri A: Mhoroi.(Vachitambanudza ruoko rwerudyi) B: Mhoroi. Makadii zvenyu/henyu?(Vachitambanudzawo ruoko rwerudyi) A: Ndiripo kana makadiiwo B: Ndiripo zvangu/hangu 4) Pakati pumunhu mukuru neboka revana(Apa munhu mukuru ndiye anotanga sezvo ari kumhores vanhu vakawanda) Mukuru: Mhoroi vana/vakomana/vasikana Vana  : Mhoroi. Makadii zvenyu/henyu? Mukuru: Ndiripo kana makadiiwo Vana  : Tiripo zvedu/hedu MaXhosa vanoti molo (hello) kureva mhoro.